《送庞侍御少南按河南》
明代·黎民表

桃李吹香入夹城，东风沽酒听啼莺。豺狼远遁都亭肃，龙马来啼洛水清。

上苑有书曾谏猎，河湟多事要谈兵。云山不是邀欢日，难折三花一寄声。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。